Ліцэй Беларуска-Расійскага ўніверсітэта

Ліцэй дзяржаўнай установы вышэйшай прафесійнай адукацыі «Беларуска-Расійскі ўніверсітэт» ― установа сістэмы агульнай сярэдняй адукацыі ў Магілёве, Беларусь. Гісторыя Ліцэй створаны ў Магілёве ў 2003 годзе па ініцыятыве рэктара Беларуска-Расійскага ўніверсітэта прафесара Ігара Сазонава паводле Палажэння пра ліцэй, зацверджанага Міністэрствам адукацыі Рэспублікі Беларусь. Ліцэй Беларуска-Расійскага ўніверсітэта стаў першым у Беларусі ліцэем, які атрымаў сертыфікат адпаведнасці сістэмы менеджменту якасці ў галіне агульнай сярэдняй адукацыі паводле міжнароднага стандарту ISO 9001:2008,. Кірункі навучання фізіка-матэматычны; хіміка-біялагічны; эканамічны. Вучэбныя дасягненні Вучні ліцэя неаднаразова былі ўдзельнікамі і пераможцамі нацыянальных і міжнародных прадметных алімпіяд, канферэнцый і конкурсаў навукова-даследчых работ вучняў, інтэрнэт-праектаў. Нацыянальныя і міжнародныя канферэнцыі і конкурсы навукова-даследчых работ вучняў, у якіх прымалі ўдзел вучні ліцэя Рэспубліканская канферэнцыя вучняў па астраноміі, біялогіі, інфарматыцы, матэматыцы, фізіцы, хіміі. Конкурсы навукова-даследчых работ вучняў старэйшых класаў краін СНД «Вучоныя будучыні». Усерасійскія юнацкія чытанні імя У. І. Вернадскага. Сахараўскія чытанні. Балтыйскі навукова-інжынерны конкурс. Конкурс навукова-тэхнічнай творчасці вучняў Саюзнай дзяржавы «Таленты XXI стагоддзя». Конкурс навукова-даследчых і творчых работ вучняў «Дарога да зорак», прысвечаны 50-годдзю палёту Ю. А. Гагарына. Інтэлектуальныя турніры старшакласнікаў Вучні ліцэя прымаюць удзел у такіх інтэлектуальных турнірах старшакласнікаў, як «Рэспубліканскі турнір юных фізікаў» і «Усеўкраінскі адкрыты турнір юных вынаходнікаў і рацыяналізатараў». Вучэбна-метадычная работа Педагагічныя конкурсы Педагогі ліцэя неаднаразова перамагалі ў рэспубліканскіх і абласных педагагічных конкурсах, такіх як: Конкурс метадычных распрацовак педагагічных работнікаў Рэспублікі Беларусь «Адкрыты ўрок». «Энергія і асяроддзе пражывання». Абласны конкурс на найлепшы адукацыйны праект «Як вучыць паспяхова?». «Энергамарафон». Навукова-папулярныя і вучэбныя выданні У ліцэі працуе творчы калектыў аўтараў некалькіх серый навукова-папулярных, вучэбных і даведачных выданняў, агульны тыраж якіх перавышае 250 тысяч экзэмпляраў. Зноскі Спасылкі Сайт клуба юных фізікаў ліцэя Беларуска-Расійскага ўніверсітэта (руск.)